คุณค่ะปรึกษาหน่อยค่ะ พอดีวันนี้มีหลานมาเล่นกับลูกดิฉัน แล้วหลานร้องกรี๊ดเสียงดังมากๆ(ร้องกรี๊ดดังมากๆ)ใส่หูลูกดิฉัน(ร้องใส่หูลูกดิฉัน)เอาปากมาร้องกรี๊ดข้างหูเลยค่ะ(เอาปากมาจ่อที่หู ร้องกรี๊ดประมาณ4รอบได้ค่ะ) จะเป็นอันตรายต่อหูลูกดิฉันไหมคะ ลูกดิฉันอายุ1ขวบค่ะ ดิฉันควรสังเกตอาการลูกอย่างไรคะ ดิฉันกังวลมากๆกลัวมีผลกระทบต่อหูลูกดิฉันคะ
สวัสดีครับ การที่เสียงดังจะมีผลกระทบกับภายในหูและการได้ยินของเรานั้นขึ้นอยู่กับระดับเสียง ระยะห่างของเสียง และช่วงเวลาที่ได้รับเสียงครับ กล่าวคือ เสียงยิ่งดัง จะยิ่งมีผลกระทบมากขึ้น ยิ่งใกล้ต้นกำเนิดเสียง ก็ยิ่งมีผลกระทบมากขึ้น และยิ่งรับเสียงดังเป็นระยะเวลานานๆ ก็ยิ่งเสี่ยงมากขึ้นครับระดับเสียงพูดสนทนาของคนเราปกติจะอยู่ที่ราว 60-70 เดซิเบลครับ เสียงตะโกนของคนเรามักจะอยู่ที่ 80-85 เดซิเบล ซึ่งโดยทั่วไปเสียงระดับนี้จะเริ่มมีผลกระทบหลังจากได้ยินเสียงระดับนี้นานเกิน 2 ชั่วโมงครับ เช่น เวลาอยู่ในคอนเสิร์ตนานๆ หลังออกมา ก็จะรู้สึกหูอื้อเป็นต้นครับ โดยทั่วไป การได้ยินเสียงดังช่วงสั้นๆมักจะไม่ทำให้เกิดปัญหาในทันที ยกเว้นแต่เสียงจะดังมากๆ เกิน 140 เดซิเบล เช่น เสียงระเบิด หรือ เสียงประทัด เป็นต้นครับอย่างไรก็ดี ควรห้ามปรามและไม่ให้เด็กเล่นตะโกนกันแบบนี้ เพราะถ้าหากตะโกนใกล้หูบ่อยๆนานๆ ก็อาจจะมีผลต่อการได้ยินเช่นกันครับช่วงนี้ จึงขอแนะนำให้แม่สังเกตว่าลูกหันหน้ามา เวลาเรียกชื่อหรือไม่ หรือมีการตอบสนองต่อเสียงรอบตัวเปลี่ยนไปหรือไม่ หากเห็นว่ามีการตอบสนองต่อเสียงที่ช้าลง แนะนำให้พบแพทย์ผู้เชี่ยวชาญด้านหูเพื่อทำการตรวจต่อไปครับ